На основу Уредбе о утврђивању Програма подршке малим и средњим предузећима за набавку опреме у 2019. години („Службени гласник РС“, бр. 3/19, 38/19 и 75/19) (даље: Уредба) и уговора закључених између Развојне агенције Србије и Министарства привреде, број 1-05-401-41/2019 од 11. марта 2019. године и Развојне агенције Србије, Министарства привреде и (назив лизинг компаније )\_ број \_\_\_(заводни Агенција)\_\_ од \_\_\_\_\_\_\_\_\_\_\_ године, анекса уговора од 07. јуна 2019. године и анекса уговора од 29. октобра 2019. године, а у складу са одлуком Комисије Министарства привреде за доделу средстава, број \_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_. године (даље: Одлука), **уговорне стране:**

**РАЗВОЈНА АГЕНЦИЈА СРБИЈЕ**, са седиштем у Београду, \_\_\_\_\_\_\_\_\_\_\_\_\_ матични број: \_\_\_\_\_\_\_\_, ПИБ: \_\_\_\_\_\_\_\_\_, коју заступа \_\_\_\_\_\_\_\_ (у даљем тексту: Агенција)

и

**Назив привредног субјекта\_\_\_\_\_\_\_\_\_\_\_**, место\_\_\_\_\_\_\_\_\_\_, адреса\_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_, ПИБ:\_\_\_\_\_\_\_\_\_\_\_\_, којe заступа \_\_\_\_\_\_\_\_\_\_\_\_ (у даљем тексту: Корисник),

закључују у Београду, дана **\_\_\_\_\_\_\_\_**

**УГОВОР**

**o додели бесповратних средстава у оквиру Програма подршке малим и средњим предузећима за набавку опреме у 2019. години**

**Члан 1.**

У складу са Законом о буџету Републике Србије за 2019. годину („Службени гласник РС”, бр. 95/18 и 72/19), Влада Републике Србије донела је Уредбу о изменама и допунама Уредбе о утврђивању Програма подршке малим предузећима за набавку опреме у 2019. години („Службени гласник РС”, број 75/19 од 23. октобра 2019. године,) којом је промењен назив Програма подршке малим предузећима за набавку опреме тако да сада гласи:„ Програм подршке малим и средњим предузећима за набавку опреме у 2019. години“ (даље: **Програм**).

**Члан 2.**

По објављеном Јавном позиву за доделу бесповратних средстава у оквиру Програма подршке малим и средњим предузећима за набавку опреме у 2019. години, Одлуком број: \_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_године, заведене у Агенцији под бројем: \_\_\_\_\_\_\_\_\_\_\_ од \_\_\_\_\_\_\_\_\_\_\_године, Кориснику су одобрена бесповратна средства у укупном износу од **\_\_\_\_\_\_\_\_\_\_\_** динара, на име суфинансирања набавке производне опреме и опреме директно укључене у процес производње/извођење грађевинских радова/ машина и опреме за унапређење енергетске ефикасности и еколошких аспеката сопствене производње, и то \_\_\_\_\_\_\_\_\_\_\_\_\_\_\_\_\_\_\_\_\_, под условима прописаним у Уредби и Програму.

**Члан 3.**

Опрема из члана 1. уговора биће набављена од \_\_\_\_\_\_\_\_\_\_\_\_\_\_\_., по предрачуну бр. \_\_\_\_\_\_\_\_\_\_ од \_\_\_\_\_\_\_\_\_\_ године.

**Члан 4.**

По склапању овог уговор и закључењу уговора о финансијском лизингу између лизинг компаније и Корисника Агенција ће у року од 15 дана од датума извршене уплате Уредбом и Програмом прописаног учешћа од стране Корисника за набавку опреме из члана 1. овог уговора на посебан наменски рачун лизинг компаније, пренети одобрена средства на посебан, наменски рачун број\_\_\_\_\_\_\_\_\_\_\_\_\_\_\_\_\_\_\_\_\_ лизинг компаније код које је кориснику одобрен финансијски лизинг за набавку опреме из члана 1. овог уговора.

**Члан 5.**

Уколико Корисник коме је одобрен захтев за коришћење бесповратних средстава не потпише уговор о финансијском лизингу са лизинг компанијом и не уплати предвиђено учешће у предвиђеним роковима, сматраће се да је одустао од коришћења средстава а овај уговор закључен са Агенцијом сматраће се ништавим.

Корисник се обавезује да сноси све евентуалне ризике курсних разлика.

**Члан 6.**

Уколико Корисник додељена средства из члана 1. овог уговора не користи наменски или на било који други начин одступи од обавеза преузетих поводом набавке опреме, уговор се сматра раскинутим даном достављања писаног обавештења Агенције Кориснику о раскиду уговора, а Корисник се обавезује да средства врати Агенцији, с тим да Агенција реализацију повраћаја средстава активира на начин предвиђен у члану 6. овог уговора.

Корисник се обавезује да набавку опреме оконча најкасније у року од шест месеци од склапања овог уговора.

**Члан 7.**

Кориснику није дозвољено да опрему наведену у члану 1. овог уговора отуђи, најмање 24 месеца од дана закључења овог уговора.

Корисник је обавезан да врати целокупан износ одобрених бесповратних средстава, уколико средства финансијског лизинга превремено отплати лизинг компанији у току прве трећине трајања периода отплате одређеног уговором о финансијском о лизингу.

Лизинг компанија и Агенција обављају контролу наменског трошења средстава.

Уколико лизинг компанија достави писано обавештење Агенцији да је приликом обављања првостепене контроле наменског коришћења средстава уочила неправилности или злоупотребе, Агенција ће извршити другостепену контролу наменског коришћења и предузети све неопходне мере ради њиховог отклањања.

Корисник се обавезује да уз овај уговор приложи бланко меницу са меничним писмом и копијом картона депонованих потписа овлашћених лица Корисника, као средство обезбеђења за доделу бесповратних средстава, у случају да се утврди ненаменско трошење средстава, евентуалне злоупотребе, или да дође до превремене отплате у току прве трећине трајања периода отплате.

Уз меницу се доставља и копија захтева Корисника за регистрацију те бланко менице у Регистру меница и овлашћења Народне банке Србије, који је оверен од стране пословне банке Корисника, као и одштампани образац „Резултати претраге меница - Народна банка Србије“, са веб сајта НБС.

У случају да се утврди ненаменско трошење средстава, евентуалне злоупотребе, или да дође до превремене отплате у току прве трећине трајања периода отплате Корисник се обавезује да средства врати Агенцији. Уколико Корисник не изврши повраћај средстава, Агенција ће активирати средство обезбеђења за доделу бесповратних средстава.

Меница је безусловна и платива на први позив.

Меница траје 10 дана дуже од дана окончања дужничко - поверилачких односа предвиђених овим уговором, односно дефинитивног окончања другостепене контроле наменског коришћења додељених средстава из члана 1. овог уговора.

**Члан 8.**

Корисник средстава дужан је да Министарству привреде Републике Србије, Агенцији и Комисији за контролу државне помоћи, у циљу праћења коришћења средстава, омогући надзор у свакој фази реализације активности тако што ће у сваком моменту бити омогућена контрола реализације активности и увид у финансијску документацију.

Корисник се обавезује да у току прве две године коришћења бесповратних средстава достави на захтев Агенције све информације неопходне за праћење учинка Програма подршке.

Код уговора о финансијском лизингу чији је рок отплате 18 месеци као и у случају превремене отплате обавеза из уговора о финансијском лизингу, корисници су у обавези да картице основних средстава доставе Агенцији, 7 дана пре истека рока од 24 месеца од дана закључења уговора.

**Члан 9**.

У случају спора или несагласности у реализацији Уговора, уговорне стране су сагласне да неспоразуме реше заједнички и у духу добрих пословних обичаја.

Уколико је природа неспоразума или спора таква да се не може решити споразумно уговорне стране одређују надлежност стварно надлежног суда у Београду.

**Члан 10**.

Уговор ступа на снагу даном потписивања овлашћених лица уговорних страна.

Овај уговор је сачињен у 4 (четири) истоветна примерка, и то за Агенцију 2 (два), а за Корисника 2 (два) примерка.

|  |  |
| --- | --- |
| ЗА АГЕНЦИЈУ  в.д. директора  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | ЗА КОРИСНИКА  заступник  \_\_\_\_\_\_\_\_\_\_\_\_\_\_\_\_\_\_\_\_\_\_\_ |